21.09.2014 25-vuotiaaksi ehtinyt estetammamme pääsi vihreämmille laitumille. Päätös oli tehty viikkoa aikaisemmin, halusimme antaa kaiken nähneelle ja tehneelle tammalle arvokkaan lopun ennen vanhuuden vaivojen saapumista. Rätkää jää kaipaamaan koko talliväki.
Joogin Wiirikehrääjä VH13-018-0836
Joogin Wiirikehrääjä "Rätkä" kasv. Yogi, Joogin Suomalaiset
159cm, ruunikko, ei merkkejä kilpailee, jalostuskäytössä
25v, s. 27.05.2013, satunnainen (4v 27.07.2013) estepainotteinen; he B-A / 110cm / 100cm
15.07.2013 Joogin Wiirikehrääjä osallistui suomenhevosvarsojen arvosteluun saavuttaen SV-II:n.
05.09.2013 Rätkä osallistui suomenhevosten kantakirjaustilaisuuteen ja sai sieltä mukaansa KTK-III -palkinnon.
Tyydyttävät tyypit, hieman lihasköyhä, pitkähkö kuiva runko, melko lyhyt kaula, painuneet ej vuohiset.
25.07.2014 Rätkättimme osallistui ERJ:n laatuarvostelutilaisuuteen, ja kotiinviemisiksi estetykkimme sai 108p. tuloksella ERJ-I -palkinnon! Jestas, miten tästäkin saa olla ylpeä.
20.08.2014 järjestetyssä suomenhevosten laatuarvostelutilaisuudessa ruunikko estetammamme nappasi 95p. ja SLA-I -palkinnon!
25.04.2015 YLAssa arvioitiin myös kuolleita hevosiamme, ja Rätkättimme sai pistesaaliin ja palkinnon, joihin olemme erittäin tyytyväisiä; 81p. ja YLA2.
Rätkä muistuttaa hyvin paljon emäänsä. Tamma on haastava, muttei mahdoton tai ilkeä. Pohjimmiltaan lempeä ja ystävällinen tamma on janoaa valtaa ja johtajan asemaa, minkä lisäksi hevonen on hyvin tarkka omasta tilastaan. Jämäkkä ihminen pärjää tamman kanssa ongelmitta, Rätkä ei hypi silmille kunhan sille tekee selväksi kuka käskee ja komentaa.
Epävarmaa ihmistä Rätkä pomottaa aivan satanolla eikä edes häpeä. Ruunikko söpöläinen on syötävän suloinen myös kiukutellessaan, mutta se hallitsee myös mahtailun ja pomotuksen saadessaan siihen tilaisuuden.
Rätkä ei ole mikään aloittelijoiden hoidettava, sen ego on niin iso ja paisuu vielä suuremmaksi jos saa tilaisuuden, että hoitajalla on oltava vielä isompi ego ja johtajuutta palauttaa tamma takaisin ruotuun. Tammalle täytyy heti karsinaan astellessaan kerta toisensa jälkeen tehdä selväksi, mistä kuuluu ja kuka käskee, tai se vetäisee johtajuuden itselleen eikä varmasti luovuta sitä takaisin vaikka miten saisi turpaansa. Rätkän kanssa meinaa olla vähän kerrasta poikki -meininki tai ei hyvä heilu. Kyllä tammalle menee päähän tietyn ihmisen johtajuus, kun sen tarpeeksi monta kertaa tekee selväksi. Hevosella kestää vain muutama kerta, että se menee perille ja vielä muutama kerta lisää, jotta tamma ihan tosissaan uskoo sen. Kun johtajuuden on tehnyt Rätkälle selväksi se on varsin mukava ja seurallinen hevonen, joka pitää rapsutuksista ja rakkaudesta eikä sen kummemmin pompottele. Muille hevosille se saattaa kiukutella kaltereiden läpi, mutta napakalla käskyllä lopettaa senkin.
Tammaa ei saa missään nimessä päästää kiskomaan askeltakaan siihen suuntaan, mihin se itse haluaa taluttaessa. Silloin on täysin helisemässä hevosen kanssa, se ryykäilee aivan mihin sitä itseään huvittaa ja kiskoo ihmistä perässään vaikka ihminen tulisi mahallaan mukana.
Rätkällä on aivan hirvittävän kokoinen ego ja sille saa tehdä alkukäynneistä lähtien selväksi, kummalla on määräysvalta suunnan ja vauhdin suhteen. Tamma saattaa alkukäynneissä heti kiskoa ja pukitella, mutta sille pitää vain jämäkästi pohkeella ja ohjalla tehdä selväksi, että nyt mennään tuonne eikä kiinnosta, vaikka hevosella olisi oma mielipide. Rätkä on periaatteessa ihan hyvin toimiva hevonen, se on hieman raskassoutuinen ratsastaa, mutta muuten oikein mukava. Tammalle pitää antaa kurinpalautus heti, kun se meinaa alkaa kiukkuilla, vaikka sille olisi alusta asti tehnyt selväksi, kumpi käskee se koettaa kerran toisensa jälkeen egoilla ja ottaa johtajuuden itselleen. Rätkän mielestä egoileminen oikeuttaa sen oikein hyvin.
Mikäli tamman kuitenkin pitää ruodussa se kyllä menee ja tekee. Suomenhevonen on hieman kädelle painava ja muutenkin vähän raskas ratsastaa, erityisesti mitä tulee koulupuoleen. Se kyllä on työmotivaationsa suhteen kohdallaan ja tekee rehellisesti töitä koettamatta luistaa, mutta kevyttä, ajatuksella toimivaa ratsua ei Rätkästä saa millään väännettyä. Esteillä se on jalalle hieman herkempi ja ylipäätään menohaluja löytyy enemmän. Esteillä toisaalta Rätkä muuttuu kädelle hitaaksi ja kuuroksi, se ei oikein jaksa kuunnella pidätteitä vaan paahtaa menemään oman päänsä mukaan.
Kisapaikalla Rätkä kuuluttaa hyvissä ajoin olevansa paikalla ja odottavansa huomiota ja nöyristelyä. Tamma on jo etukäteen päättänyt olevansa paras ja kaunein, viis siitä miten hän käyttäytyy tai miten suoritus menee. Suomenhevonen on yleensä se kisapaikkojen päivittelyn aihe, Rätkän ego kun paisuu ilmapallon lailla ja se vastustelee aika lailla kaikkea mitä ihmiset tahtovat sen tekevän. Varustamisen on parempi tapahtua nopeaan ja taluttaessa raippa on paras ystäväsi, Rätkä kun ei kisapaikoilla pelkkää ääntä usko.
Mikäli verryttelyn aikana pääsee Rätkän niskan päälle ja saa hevosen kuulolle suoritus menee niin nappiin kuin on mennäkseen. Tamma vaatii kerta toisensa jälkeen kurinpalautuksen, ettei sen ego vain paisu paisumistaan ja "oikeuta" riekkumista ratsastajasta välittämättä. Rätkä kykenee nappisuorituksiin niin esteillä kuin koulussakin, mutta aivan yhtä hyvin se voi heittäytyä sikamaiseksi ja tehdä kaiken tasan oman mielensä mukaan pukkilaukkarallin tahtiin. Lohduttaudumme sillä, että kuulolla ollessaan Rätkä on karismaattinen katseenvangitsija ja työmyyrä vailla vertaa - hevonen, jonka kanssa sijoitus on lähes taattu.
sh, m, 157cm ii. Pohjanoteeraus
evm iii. Kohtalo
ie. Ilosanoma
evm iei. Menekki
sh, vrt, 161cm ei. Tinasotilas
evm eii. Kenraali Ruut
evm eei. Hermanni D
Rätkällä on suku, jolla kelpaa ylpeillä. Kahden menestyneen kilparatsun varsasta odotetaan vanhempiensa veroista ruusukehaita ja monitoimihevosta, vaikka esteratsastus onkin Rätkän ehdoton leipälaji.
i. Ikuisuuskehrääjä on erittäin komea, 157cm korkea musta ori. Rakenteestaan ori on saanut kiitosta VIR MVA Ch -arvonimen ja KTK-II -palkinnon muodossa. Kehrä on lempeä ja kuuliainen ori, joka on kilparadoilla kunnostautunut etenkin kouluratsastuksen saralla.
e. Wilma&Wilhelmiina on vaaleanrautias, 161cm korkuinen söpöläinen. SLA-I ja ERJ-II -palkinnot napannut estepainotteinen Wilma on kerännyt yli sata estesijoitusta. Hivenen hankalaluontoinen tamma on tosiaan Tamma isolla t:llä, niin hyvässä kuin pahassa.
27.10.2013 sh-t. Kevätkehrääjä i. Tiilikan Patajätkä om. Pirunkorpi
25.11.2013 sh-t. Hallankehrä i. Hallankaipuu om. Petäjävaara
04.02.2014 sh-t. Verjnärri i. Moon Verjnuarmu om. Susiraja
31.08.2013 Dark Side Trakehners ERJ Cup 100cm 10/165
06.10.2013 Fifth Bridge Ponies 110cm 4/40
08.10.2013 Huvitutti 110cm 4/40
09.10.2013 Huvitutti 110cm 1/40
16.10.2013 Huvitutti 110cm 4/40
21.10.2013 Zeiton Sporthorses 100cm 1/30
22.10.2013 Moondance 110cm 2/40
23.10.2013 Moondance 110cm 1/40
23.10.2013 Susiraja 110cm 2/30
23.10.2013 Susiraja 110cm 1/30
24.10.2013 Susiraja 110cm 5/30
24.10.2013 Zeiton Sporthorses 100cm 4/30
24.10.2013 Huvitutti 110cm 6/50
26.10.2013 Huvitutti 110cm 6/50
27.10.2013 Diega Ponies 100cm 2/40
28.10.2013 Huvitutti 110cm 3/50
29.10.2013 Pirunkorpi 110cm 4/50
30.10.2013 Pirunportti 110cm 1/30
01.11.2013 Pirunkorpi 110cm 6/50
02.11.2013 Diega Ponies 100cm 5/40
17.11.2013 Mewian Welsh 110cm 1/50
28.11.2013 Hiprakka 110cm 5/30
28.11.2013 Hiprakka 110cm 4/30
29.11.2013 Crescendo 110cm 4/50
29.11.2013 Pirunportti 110cm 1/18
30.11.2013 Hiprakka 110cm 4/30
30.11.2013 Pirunkorpi ERJ Cup 110cm 18/249
01.12.2013 Roscoff Sportponies 110cm 6/40
02.12.2013 Satulinna 110cm 1/50
02.12.2013 Heartland 110cm 4/30
03.12.2013 Hiprakka 110cm 5/30
03.12.2013 Mewian Welsh 110cm 5/50
05.12.2013 Hiprakka 110cm 5/30
07.12.2013 Gestüt Silbereiche 110cm 1/30
09.12.2013 Gestüt Silbereiche 110cm 1/30
07.12.2013 Riiviöt 110cm 7/50
08.12.2013 Fifth Bridge Ponies 110cm 5/30
10.12.2013 Riiviöt 110cm 3/50
12.12.2013 Riiviöt 110cm 7/50
14.12.2013 Riiviöt 110cm 6/50
14.12.2013 Fifth Bridge Ponies 110cm 4/30
16.12.2013 Riiviöt 110cm 5/50
16.12.2013 Roscoff Sportponies 110cm 1/40
18.12.2013 Huvitutti 110cm 5/50
03.01.2014 Fift Bridge Ponies 110cm 4/30
04.01.2014 Fift Bridge Ponies 110cm 4/30
09.01.2014 Fift Bridge Ponies 110cm 5/30
28.02.2014 Dark Side Trakehners ERJ Cup 100cm 27/347
30.07.2013 Mewian Welsh he A 2/40
05.08.2013 Mewian Welsh he B 6/40
29.05.2014 Koivumäen Tila he C 2/30
30.05.2014 Koivumäen Tila he C 2/30
03.06.2014 Koivumäen Tila he C 5/30
30.09.2013 Koston Suomenhevoset VSR Cup 100cm 5/65
12.10.2013 estevalmennus, valmensi Liia
Jo ennen valmennusta olin saanut kuulla muutaman sanasen valmennettavan hevosen, Rätkän, energiatasosta ja omapäisestä luonteesta. Henkisesti varsin hyvin valmistautuneena kävelin maneesiin, jonne olin etukäteen jo raahannut muutamia esteitä ja puomeja. Suurikokoinen ruunikko tamma ratsastajineen lämmitteli ja hyvää vauhtia ja koska tamma selkeästi tiesi mitä kentän keskellä nököttävät puomit tarkoittivat, oli innostustaso sen mukainen. Ratsastaja sai hienosti pidettyä tamman kurissa ja pyysin ratsukkoa tekemään reilusti ympyröitä, voltteja ja pysähdyksiä, jotta saataisiin heppa hyvälle tuntumalle. Ensimmäisenä tehtävänä asettelin puomeja päätyihin ja ratsukko sai tulla niitä ensin ravissa. Tamma innostui suuresti jo tästä tehtävästä ja viskoi menemään reippaalla vauhdilla. Ensimmäiset laukkapuomit sujuivat myös varsin vauhdikkaasti ja tamma heitti takapäätäänkin muutaman kerran ilmaan, mutta ratsastaja jatkoi päättäväisesti sinnittelyä. Kun Rätkä alkoi pikkuhiljaa vaikuttaa rauhallisemmalta, kokosin ratsukolle parin esteen sarjan; tarkoituksena oli harjoitella lähestymistä erilaisista kulmista. Aluksi esteet sai ylittää lämmittelyn vuoksi omatoimisesti ja mahdollisimman helpoilla teillä ja yllätyksekseni Rätkä suoritti tehtävän hurjan hyvin; se toki suuntasi esteille varsin vauhdikkaasti, mutta rynninyt niiden läpi ja ratsastajalla oli jatkuvasti oikein hyvä tuntuma hevoseen. Pyysin ratsukkoa ylittämään esteet erilaisilla teillä; toisissa lyhyemmällä välimatkalla ja toisissa tiukemmilla käännöksillä. Tiukat käännökset tuottivat suurikokoiselle tammalle hiukan päänvaivaa, mutta vauhtia hidastamalla suoritus parani huomattavasti! Valmennus oli edennyt niinkin hyvin, että rakensin ratsukolle vielä viimeiseksi lyhyen radan, jonka esteet vaihtelivat 90 ja 110 cm välillä. Heti alussa Rätkällä oli turhan kova vauhti päällä ja ensimmäiset kaksi estettä kolisivat voimalla alas, mutta ratsukko petrasi loppua kohden ja muut esteet ylittyivät helposti. Muutaman kerran jälkeen rata alkoi sujua oikein hyvin ja päästin kaksikon jäähdyttelemään omaan tahtiinsa. Oikein hieno ja energinen tamma, jolla on intoa ja taitoakin esteille!
01.11.2013 estevalmennus, valmensi alhippa
Saavuin valmentamaan itselleni entuudestaan tuntematonta ratsukkoa ja täytyy sanoa, että hieman silmiäni hieraisin ratsukon tehdessä vapaata verryttelya saapuessani paikanpäälle. Tamma tuntui olevan kaikkea muuta kuin helppo, pukitti yritti kiemurrella alta pois ja hieman hyppiä pystyyn. Päättäväisesti ratsastaja selässä kuitenkin jatkoi eteenpäin ratsastamista ja kumma kyllä, tästä ensivaikutelmasta huolimatta, tamma tuntui alkavan toimia niinkuin hevosen kuuluukin. Päätinkin hieman lennosta, että tänään keskitymme enemmän jumppasarjoihin ja ihan vain ratsukon tasapainon harjoittamiseen. Aloitimme hyppytyöskentelyn pienillä ristikkoesteillä, joita oli viisi kappaletta ihan vain hypyllä väliin ja ulos. Rätkä tuntui alkuun hieman protestoivan moista harjoitusta ja pariin kertaan hyppäsi esteitä hieman railakkaammalla tyylillä, eli neljä viimeistä kahtena okserina. Kun tammaa saatiin hieman tasoittumaan ja paremmin ratsastajan avuille, myös istuntaa paremmin apunakäyttäen, alkoi jumppahypyt sujua ja Rätkäkin pääsi jyvälle harjoituksesta. Ratsastajallekin tälläinen tapapainoilu näytti tekevän hyvää ja pyysinkin ratsastaa ensimmäiselle esteelle ratsastamisen jälkeen nostamaan käden sivuille ja tasapainoilemaan ilman ohjan tukea hypyissä. Kun tätä suoranaista hauskuutuksesta oli saatu tarpeeksi muokkasin kyseisestä jumppasarjasta hieman isomman, kolme-estettä käsittävän isomman jumppiksen joka koostui kahdesta pystyesteestä ja okserista. Ensimmäiseen väliin mahtui ihan vain sisään ja uloshyppy, mutta toiseen väliin kaksi laukka-askelta. Tässä sarjassa ratsastaja saikin tehdä on hieman enemmän työtä kuin vain matkustaa. Rätkä kuitenkin toimi ratsastajan alla alustapitäen hyvin ja selkeästi löysi alun pikkuesteiden jumppailun jälkeen tahtoa ja tarmoa hieman isompaan haasteeseen. Melko tarkkaan ratsastaja sai välit ratsastaa, jotta tamman askeleet sopivat hyvin väliin, mutta ilman sen suurempia ongelmia tehtävistä suoriuduttiin. Ratsukko sai tehdä itsenäisen loppuverryttelyn antaessani samalla palautetta. Rätkä, vaikka on melkoinen väkkärä, kaipaa selkeästi hieman jumppaa kylkiinsäkin ja hyppyihin hieman kontrollia. Ratsastaja osaa toimia haastavan Rätkän kanssa esimerkillisesti ja maltillisesti, vaikka hieman kaipaa rohkaisua etenkin istuinapujen käyttöön temmon hidastamisen. Ratsatajan asento ja asenne kuitenkin muuten ovat varsin kohdallaan.
15.01.2014 estevalmennus, valmensi Soneü
Rätkän kanssa meno näytti aluksi siltä, ettei oikein ollut selvää kumpi päätti tahdin. Muutaman tehokkaan eteenpäinajavan avun jälkeen alkoi käyntikin näyttää suhteellisen reippaalta. Alkuverryttelyjä jatkettiin reippaassa ravissa hevosta hieman volteilla taivutellen. Pitkillä sivuilla tehtiin siirtymisiä, jotta Rätkä saataisiin kuuntelemaan hyvin apuja. Alkuun siirtymisissä oli hieman viivettä, mutta muutamien toistojen jälkeen sait tamman reagoimaan hyvin apuihisi. Laukassa Rätkä kulki reippaasti, kuitenkin pidätteitä kuunnellen. Kun alettiin sitten hyppäämään esteitä alkoi vauhtia löytyä enemmänkin, ja sait toisinaan pidättää tammaa ihan kunnolla, ettei lähestymiset esteille menneet aivan pieleen. Rätkä kuitenkin hyppäsi hyvin ja pudottamatta silloin, kun lähestymistahti esteille oli kunnossa. Hyppäsimme suunnilleen metrin korkuista rataa, josta Rätkä suoriutui kunnialla pudottamatta ainuttakaan estettä. Muutaman hyvän suorituksen jälkeen olikin hyvä lopettaa, ja saitte tehdä itsenäisesti loppuverryyttelyt. Lopuksi tamma kulki jo rennosti kaula kaarella, kuunnellen hyvin apuja.
17.01.2014 estevalmennus, valmensi Miivi
Rätkä kulki säyseästi pitkin maneesin reunaa. Se oli alkuverryttelyssä isotellut ja temppuillut, mutta alistunut Narrin kovaan käteen ja alkanut kulkea nätisti kuolaimella. Maneesin pitkällä sivulla oli pienenpieni sarja, korkeutta päätä huimaavat puoli metriä! Sitä mentiin ravissa, ja Rätkä alkoi vertyä oikein kivasti. Käskin Narrin ja Rätkän jatkaa vielä hetken harjoitusta kootessani sarjaa keskelle maneesia. Sarja oli aluksi vain 80cm, mutta nousisi vähitellen aina metriin asti, meidän estetolpissa ei ollut viiden sentin välein pidikkeitä puominkannattimille. Nyt Rätkä sai näyttää osaamistaan, sillä Narri ehdotti tamman ajamista esteelle hieman sivulta, tulisi ainakin kaarevat urat mukaan valmennukseen. Aluksi Rätkällä oli vaikeuksia suoristautua ennen estettä, ja pari pudotusta tulikin. Tamman verryttyä homma oli kuitenkin hanskassa, ja Narri pystyi antamaan reilusti ohjaa esteen yllä ilman tamman riistäytymistä käsistä. Nostinkin esteen suoraan metriin ilman 90cm välivaihetta. Siinä tamma kielsi kerran, ja saikin hieman kurinpalautusta varmuuden vuoksi. Metri sujui myös alun jälkeen moitteettomasti, ja vaikeutin sarjaa hiukan muuttamalla esteiden välejä. Uudet välit olivatkin haastavia, nähtävästi suokin luontainen askelpituus oli aivan muuta kuin esteiden välit. Tämän seurauksena sai Narrikin enemmäm töitä, ja taisi hänellä hikikin valua. Ensimmäisen onnistuneen sarajn jälkeen ilmoitinkin, että tämä riittäisi. Annoin palautteen, sekä pari treenivinkkiä.
14.03.2014 estevalmennus, valmensi Sanna Eloranta
Rätkä oli jo tunnin alussa reipas ja meno oli vähän liiankin vauhdikasta. Siirtymiset – etenkin hitaampaan askellajiin – tuottivat hankaluuksia. Keskityimme temponvaihteluihin ja siirtymisiin ennen esteradalle siirtymistä. Aloitimme esteharjoitukset hyppäämällä kahden esteen linjaa, jonka olin "poiminut" laajemmasta radasta harjoiteltavaksi. Linjassa oli yksi pystyeste, ja yksi okseri. Pyysin ratsastajaa kiinnittämään enemmän huomiota lähestymisiin, jotka vaikuttivat välillä hiukan huolimattomilta. Kun lähestymiset paranivat, myös hypyt onnistuivat tuplaten paremmin. Kun olimme harjoitelleet tarpeeksi yksittäisillä linjoilla, pyysin ratsukkoa hyppäämään radan kokonaisuudessaan. Radalla oli 5 estettä, joista kaksi oli oksereita, kaksi pystyjä ja yksi suurempi ristikko. Esteet olivat tasolla 80-100 cm. Pyysin ratsastajaa kiinnittämään enemmän huomiota esteistuntaan, ja suoritukset olivat loppua kohden kerta kerralta parempia. Oikein hienoa työskentelyä molemmilta!
17.03.2014 estevalmennus, valmensi Sanna Eloranta
Rätkä oli tällä kerralla rauhallisempi ja hallittavampi kuin edellisellä kerralla. Tamma yritti oikoa mahdottomasti, mutta sitkeän yrittämisen tulokset alkoivat pikkuhiljaa näkyä harjoituksiin siirryttäessä. Pyysin rastastajaa ratsastamaan selkeät ja mahdollisimman pitkät linjat myös radalla. Tällä kertaa radalle oli koottu 6 estettä, joista neljä oli 100 sentin pystyesteitä, ja loput 2 noin 80-senttisiä oksereita. Kokeilimme kahta linjaa yksittäisinä, minkä jälkeen siirryimme hyppäämään rataa kokonaisuudessaan. Rätkä hyppäsi hyvin, ja jaksoi selvästi keskittyä paremmin kuin edellisellä valmennuskerralla. Huomasin myös muutoksia ratsastajan istunnassa: esteistunta oli muokkautunut huomattavasti parempaan suuntaan. Lähestymiset olivat huolellisempia ja työstetympiä, minkä seurauksena ratakin sujui hienosti kaikilla hyppykerroilla; yhtä kieltoa lukuun ottamatta. Hienoa!
10.04.2014 estevalmennus, valmensi Tierra
Kaunis tamma luimi kun ratsastaja kiipesi selkään, mutta lopetti sen kun käskin ratsukon uralle. Aloittelimme ravissa ja käynnissä volteilla ja kiemuraurilla. Tamma yritti vähä väistellä pohkeita ja keksiä omiaan, mutta ratsastaja oli selvästi tottunut sen temppuihin ja sai sen pian kuuntelemaan. Tein aluksi muutamia ristikoita kahdeksikolle ja Rätkä heräsi kun pääsi hyppäämään. Se alkoi myös painaa hiljalleen ohjalle ja ohjeistin kuinka hevonen "ravistetaan" irti ohjasta taivutuksessa. Lisäksi pohkeita saa käyttää reilummin jotta hevonen kulkee energisemmin. Esteillä tamma yritti kieltää pari kertaa, mutta napakka huomautus raipasta sai sen hyppäämään tyylikkäästi ilmavaralla. Nostin esteitä hiljalleen ja Rätkä alkoi haahuilla ja lisätä vauhtia. Puolipidätteet tulivat tarpeeseen ja pari kertaa ratsastajan piti räpsäyttää raipalla jotta hevonen alkoi taas kuunnella. Selkeät mutta pehmeät avut voivat auttaa, sillä mitä vähemmän Rätkä kuunteli, sitä enemmän ratsastaja käytti voimaa ja tamma taas kuunteli vähemmän. Kun ratsastaja sai hevosen taas kuuntelemaan, se hyppäsi puhtaasti radan helpon oloisesti.
10.05.2014 estevalmennus, valmensi wishmaster
Kentän reunalle saapuessani osuin juuri sopivasti paikalle näkemään valtataistelun hevosen ja ratsastajan välillä. Suomenhevosen sijasta kentällä näyttikin olevan keinuhevonen, joka teki mitä ihmeellisemmän näköisiä hypähdyksiä. Aikani katseltua, juuri kun olin puuttumassa peliin, ratsastaja veti pidemmän korren ja matka jatkui sävyisästi eteenpäin. Hevonen oli selkeästi hallinnassa.
Ensimmäisenä kokosin vain jumppasarjan pääty-ympyrälle, jota oli tarkoitus lähestyä ravilla. Rätkä oli todella vahva edestä, joten ennen tehtävän aloittamista pyysin ratsastajaa hakemaan hevosen takajalatkin töihin. Kun takapää teki paremmin töitä, etuosa keveni automaattisesti, vaikkakin jääden edelleen hieman raskaaksi. Annoin kuitenkin luvan tulla suorittamaan tehtävää. Rätkä kaahotteli turpa taivaissa niin, että puomit vain lentelivät. Käskin ratsukkoa laukkaamaan muutaman ympyrän jumppasarjan vierestä, ja kun tahti olisi tasainen, vasta sitten yli. Tämä toimikin kiitettävästi ja loppujenlopuksi Rätkän askeleet osuivat juuri nappiin puomien väliin.
Jumppasarjan jälkeen tein kummallekin pitkälle sivulle sarjat. Toiselle puolelle yhden askeleen välillä ja toiselle kahden askeleen välillä. Alkukankeuksista huolimatta Rätkä yllätti minut ketterällä hypyllään ja ratsastajakin osasi olla sopivasti eleetön ja napakka. Kehuinkin ratsukkoa tästä hienosta työstä ja pyysin tekemään loppuverryttelyt pidemmällä ohjalla eteen-alas venyttäen.
21.05.2014 estevalmennus, valmensi Ricky
Katselin kentän laidalta lämmittelyänne. Ruunikko suomenhevostamma yritti nykiä ohjia käsistäsi ja yritti paeta kuolainta. Tahtojen taistelu päättyi siihen, että sait puolipidätteillä ja suunnanvaihdoilla hevosen kuuntelemaan ohjeita ainakin vähän. Rätkä ei kuitenkaan vaikuttanut tyytyväiseltä järjestelyyn ravatessaan korvat luimussa. Rakensin uralle muutamia kavaletteja ja puolimetrisiä lämmittelyesteitä, joilla saitte aloittaa. Tamma vaikutti innostuvan sen verran, etteivät jarruttavat puolipidätteet näyttäneet enää menevän perille, vaan jouduit turvautumaan kunnon pidätteisiin. Tästä huolimatta tamma kiemurteli ja yritti puskea eteenpäin. Pyysin sinua ottamaan tamman käyntiin ja tarvittaessa vaikka pysäyttämään, mikäli tamma ei suostuisi yhtään kuuntelemaan. Hetken kuluttua valmennusta jatkettiin ja pääsitte esteille saakka. Aloititte ravaamalla kahden kavaletin ylitse ja hyppäämällä sitten aika vauhdikkaasti ristikon ylitse. Lämmittelitte ristikoilla vielä laukan. Tänään itse valmennuksessa keskityttiin sarjaesteisiin. Aloititte Rätkän kanssa kaksiosaisella esteellä, joka koostui okserista ja pystystä. Hyppäsitte esteen pari kertaa hyvällä tyylillä, joskin vauhtia sait ottaa aika rajusti pois ennen ensimmäistä osaa. Pyysin teitä ottamaan hetkeksi käyntiä, mikä aiheutti vastahakoisuutta Rätkän puolelta. Valmennuksen jatkuessa siirryitte vaihteeksi kolmoisesteelle. Olin tehnyt tämän esteen väleistä suosiolla pitkät ja esteiden väliin mahtuikin kolme lyhyttä tai kaksi pitkää laukka-askelta. Rätkä suoritti tämän esterakennelman yllättävänkin helposti ja sai ansaitut kehut ratsastajaltaan. Parivaljakko otti hetken aikaan rauhallista ravia, ennen kuin palasitte kaksoisesteelle, josta olin tehnyt korkeamman kuin aiemmat esteet. Alkuun tamma kaahasi vauhdikkaasti ja kun pidätteet eivät menneet perille, oli suosiollisinta kääntää neitokainen pois esteeltä. Uusi yritys hitaammin ja ruunikko pääsi hyppäämään esteen. Lähestyminen osui nappiin ja tamma ponnisti korkealle. Se ehti ottaa pari askelta esteiden välissä ennen uutta ponnistusta, joka kantoi sen kevyesti yli. Valmennus oli hyvä lopettaa onnistumiseen ja saitte jatkaa loppuverryttelyt vapaasti. Loppuen lopuksi valmennus sujui kohtalaisen hyvin.
maanantai: puomeja
Hypätessä estesatula, tavalliset suitset olympialla, rintaremmimartingaali, panssarivyö ja etusiin jännesuojat.